
เศรษฐกิจจังหวัดพังงา ณ เดือนธันวาคม 2565 ขยายตัวร้อยละ 7.99 เมื่อเทียบกับ              เดือนเดียวกันในปีก่อน ฟื้นตัวจากเศรษฐกิจด้านอุปทานเป็นสำคัญ ภาคบริการยังคงขยายตัวจากการท่องเที่ยว กระตุ้นกิจกรรมทางเศรษฐกิจของจังหวัดทุกมิติ ประกอบกับเกษตรกรเก็บเกี่ยวผลผลิตได้เพิ่มขึ้นตามฤดูกาล เกิดเม็ดเงินหมุนเวียนเข้าสู่ระบบ ประชาชนจึงมีกำลังซื้อที่เพิ่มขึ้น สวนทางกับอัตราเงินเฟ้อ และต้นทุนการผลิตที่ยังอยู่ในระดับสูง แต่ปรับลดลงจากเดือนก่อนหน้า เกิดการชะลอการลงทุน                   ในภาคเอกชน การใช้จ่ายภาครัฐจึงปรับลดลงตามไปด้วย ส่งผลให้การจ้างงานเปราะบาง แต่มีแนวโน้ม             ฟื้นตัวต่อเนื่องจากจำนวนผู้ประกันตนในระบบประกันสังคมที่เพิ่มขึ้น
แนวโน้มภาวะเศรษฐกิจในเดือนมกราคม 2566 มีทิศทางสดใส ด้วยปัจจัยสนับสนุนจากมาตรการกระตุ้นเศรษฐกิจภาครัฐผ่านนโยบายการเงินการคลังอย่างต่อเนื่อง เพื่อฟื้นฟูเศรษฐกิจ                     หลังจากผ่านพ้นวิกฤตโควิด-19 พร้อมต้อนรับนักท่องเที่ยวชาวจีนด้วยไมตรียิ่ง อีกทั้งภาครัฐ ภาคเอกชน และประชาชนในพื้นที่ร่วมกันขับเคลื่อนเศรษฐกิจของจังหวัดพังงาในทุกมิติ ร่วมพัฒนาจังหวัดพังงาให้น่าอยู่ น่าเยือน สู่เมืองแห่ง “พังงา ผาสุก” อย่างยั่งยืน ด้วยหลักการ 4 สุข คือ สุขเศรษฐกิจดี สุขสังคมดี สุขภาพดี และสิ่งแวดล้อมดี 

เศรษฐกิจด้านอุปทาน (การผลิต) ขยายตัวจากเดือนเดียวกันในปีก่อน และเพิ่มขึ้นจากเดือนก่อนหน้า สะท้อนได้จากการขยายตัวภาคบริการและภาคเกษตรกรรม สำหรับภาคอุตสาหกรรมหดตัว
· [bookmark: _Hlk122536672][bookmark: _Hlk118293020]ภาคบริการขยายตัว การเข้าสู่ช่วงฤดูกาลท่องเที่ยวของจังหวัดพังงา (High Season) และเดือนสิ้นปี วันหยุดยาวถึง 2 ช่วงเวลา รวมถึงวันคริสต์มาส และกิจกรรม Countdown ส่งท้ายปีเก่าต้อนรับปีใหม่ กระตุ้นให้มีจำนวนนักท่องเที่ยวชาวต่างชาติเดินทางมาท่องเที่ยวในพื้นที่จังหวัดพังงาเพิ่มขึ้นอย่างเด่นชัด ไม่ว่าจะเป็นการพักค้างคืน โดยเฉพาะโซน เขาหลัก เกาะยาว และท่องเที่ยวแบบ One Day Trip ตามหมู่เกาะสุรินทร์ หมู่เกาะสิมิลัน อ่าวพังงา เกิดเม็ดเงินจากการใช้จ่ายของนักท่องเที่ยวระหว่างท่องเที่ยวในจังหวัด               และสร้างรายได้ด้านการท่องเที่ยวได้ดีกว่าในช่วงปกติ กิจการประเภทที่พักแรม ร้านอาหาร และธุรกิจค้าส่ง-ค้าปลีกที่เกี่ยวเนื่องมีรายได้เพิ่มขึ้นอย่างเห็นได้ชัด 
· ผลผลิตภาคเกษตรกรรมขยายตัว จากปริมาณผลผลิตหลัก คือ ยางพารา เก็บเกี่ยวได้เพิ่มขึ้นตามฤดูกาล รวมถึงสุกร โค และกุ้งขาวแวนนาไม มีผลผลิตออกสู่ตลาดเพิ่มขึ้นตามความต้องการ                 ของผู้บริโภคในช่วงวันหยุดยาวติดต่อกันและเดือนสุดท้ายสิ้นปี ขณะที่รายได้เกษตรกรในเดือนนี้กลับมาหดตัว           จากด้านราคาผลผลิตเป็นสำคัญ ทั้งราคาผลปาล์มน้ำมันดิบและยางพาราปรับตัวลดลงตามราคาตลาดโลก 
/ผลผลิต...
· [bookmark: _Hlk109133031][bookmark: _Hlk118293617][bookmark: _Hlk113112026]ผลผลิตภาคอุตสาหกรรมในเดือนนี้ยังคงหดตัวต่อเนื่อง ตามปริมาณการใช้ไฟฟ้า                ในโรงงานอุตสาหกรรมที่เกี่ยวเนื่องกับยางพาราและปาล์มน้ำมันปรับลดกำลังการผลิตลง รวมถึงจำนวนโรงงานอุตสาหกรรมในจังหวัดลดน้อยลงจากฐานสูงในปีก่อน แต่ในขณะที่อุตสาหกรรมเหมืองแร่มีการผลิตที่เพิ่มขึ้น 

[bookmark: _Hlk114840366]เศรษฐกิจด้านอุปสงค์ (การใช้จ่าย) หดตัวจากเดือนเดียวกันในปีก่อน แต่หดตัวในอัตราชะลอลงจากเดือนก่อนหน้า สะท้อนได้จากการหดตัวด้านการลงทุนภาคเอกชน และการใช้จ่ายภาครัฐ ในขณะที่การบริโภคภาคเอกชนขยายตัวต่อเนื่อง
· การลงทุนภาคเอกชนปรับลดลง ด้วยต้นทุนวัตถุดิบด้านการก่อสร้างที่เพิ่มสูงขึ้น            เกิดการชะลอการก่อสร้าง ปริมาณการอนุมัติสินเชื่อเพื่อการลงทุนของธนาคารพาณิชย์ในจังหวัดปรับลดลง            แต่อย่างไรก็ตาม จำนวนรถยนต์เพื่อการพาณิชย์จดทะเบียนใหม่เพิ่มขึ้นต่อเนื่อง สะท้อนให้เห็นว่านักลงทุน              ให้ความสำคัญและมั่นใจที่จะลงทุนเพิ่มเติมในด้านบริการขนส่งแก่ท่องเที่ยวในอนาคตที่มีแนวโน้มเพิ่มสูงขึ้น
·  การใช้จ่ายภาครัฐปรับลดลง จากรายจ่ายประจำและรายจ่ายลงทุนจากงบประมาณ ทั้งนี้ผลการเบิกจ่ายในภาพรวม ณ สิ้นเดือนธันวาคม 2565 จังหวัดพังงามีผลการเบิกจ่ายสะสมในภาพรวม              ร้อยละ 25.24 จัดอยู่ในลำดับที่ 49 ของประเทศ และลำดับที่ 8 ของภาคใต้ แต่ต่ำกว่าเป้าหมายที่กำหนด สำหรับผลการใช้จ่ายสะสมร้อยละ 45.50 จัดอยู่ในลำดับที่ 58 ของประเทศ และลำดับที่ 10 ของภาคใต้ สูงกว่าเป้าหมายที่กำหนด
 การบริโภคภาคเอกชนขยายตัวในอัตราเร่ง ด้วยกำลังซื้อภาคครัวเรือนทยอยฟื้นตัวตามการเติบโตของเศรษฐกิจ มีการจับจ่ายซื้อสินค้าอุปโภคบริโภคเพิ่มขึ้น จำนวนรถยนต์และรถจักรยานยนต์            จดทะเบียนใหม่เพิ่มขึ้นเช่นกัน ด้วยส่วนลดโปรโมชั่นช่วงสิ้นปีจากค่ายรถยนต์เป็นแรงผลักในการตัดสินใจซื้อ ทั้งนี้เพื่อรองรับธุรกิจภาคบริการ อาทิเช่น Delivery logistic และรถเช่า นั่นเอง
[bookmark: _Hlk122537663][bookmark: _Hlk113114748]
อัตราเงินเฟ้อของจังหวัดพังงาในเดือนธันวาคม 2565 อยู่ที่ระดับร้อยละ 6.0 สูงกว่า           อัตราเงินเฟ้อระดับประเทศเล็กน้อย (ร้อยละ 5.89) และสูงกว่าเกณฑ์ (ไม่เกินร้อยละ 3.0) ทั้งนี้เงินเฟ้อ            ของพังงาปรับตัวเพิ่มขึ้นในทุกหมวดหมู่ตามต้นทุนการผลิตและวัตถุดิบ รวมถึงอุปสงค์ที่เริ่มฟื้นตัว                        จากภาคการท่องเที่ยว ทั้งหมวดอาหารและเครื่องดื่ม หมวดอื่นๆ รวมถึงดัชนีราคาผู้บริโภคพื้นฐาน 
 การจ้างงานโดยรวมฟื้นตัวตามภาวะเศรษฐกิจ สะท้อนได้จากจำนวนผู้ประกันตนในระบบประกันสังคม (ม.33) ที่ทยอยเพิ่มขึ้น ขณะที่ผู้ประกันตนเอง (ม.39) มีจำนวนลดลง เกิดการจ้างงานเข้าสู่ระบบ สถานประกอบการหลายภาคส่วนโดยเฉพาะธุรกิจที่เกี่ยวเนื่องกับภาคบริการหลายแห่งในพื้นที่ยังคง                       มีความต้องการแรงงานเพื่อรองรับผู้เยี่ยมเยือนที่เพิ่มขึ้น แต่สถานการณ์แรงงานในภาพรวมยังคงเปราะบาง โดยเฉพาะการว่างงานในกลุ่มเด็กจบใหม่และแรงงานคืนถิ่นในช่วงก่อนหน้า 

= The Comproller Ganeral Department.




